Document ID: 32004R1627

RÅDETS FORORDNING (EF) Nr. 1627/2004
af 13. september 2004
om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1)
Fra den 1. maj 2004 er ti nye medlemsstater tiltrådt Den Europæiske Union. I artikel 6, stk. 7, i tiltrædelsesakten af 2003 fastsættes det, at de nye medlemsstater skal anvende den fælles handelspolitik for tekstilvarer, og at de kvantitative restriktioner, som Fællesskabet anvender på import af tekstilvarer og beklædningsgenstande, skal tilpasses for at tage hensyn til de nye medlemsstaters tiltrædelse af Fællesskabet.
(2)
Med virkning fra den 1. maj 2004 ændrede Rådet ved forordning (EF) nr. 487/2004 (1) senest forordning (EØF) nr. 3030/93 (2). Ved nævnte forordning blev de kvantitative lofter for import til det udvidede Fællesskab af visse tekstilvarer med oprindelse i tredjelande tilpasset under hensyntagen til den traditionelle import til de ti nye medlemsstater, idet der blev brugt en formel bestående af den gennemsnitlige import i årene 2000 til 2002 justeret pro rata temporis. Den samme metode bør nu anvendes til at tilpasse de kvantitative lofter for import af visse tekstilvarer fra Den Socialistiske Republik Vietnam.
(3)
Forordning (EØF) nr. 3030/93 bør derfor ændres i overensstemmelse hermed.
(4)
Det er ønskeligt, at denne forordning træder i kraft dagen efter offentliggørelsen, så de erhvervsdrivende kan drage fordel af den snarest muligt -
UDSTEDT FØLGENDE FORORDNING:
Artikel 1
I forordning (EØF) nr. 3030/93 erstattes Fællesskabets kvantitative lofter for Vietnam for 2004 i bilag V og bilag VII med de kvantitative lofter i henholdsvis del A og del B i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. september 2004.

Labels: 18
3
1